Американци идват на Великден в с.Оряховица | Stara-Zagora
Американци идват на Великден в с.Оряховица
2009-04-15 08:52:02
На 19 април – Великден старозагорското село Оряховица ще бъде посетено от група американци. Задокеанските гости ще пристигнат около 12.00 часа и ще бъдат посрещнати от жителите, както повелява българската традиция, с празнична погача и сол. Домакините ще покажат на чуждестранните посетители на селото етнографската сбирка и музея „Оряховска памет”. Американците ще опитат и от традиционната великденска софра, която оряховчани ще подредят в салона на читалището. Тя ще предложи на гостите пресни зелени салати, домашно приготвени козунаци, курабии, червено вино и, естествено, пъстри яйца.